O‘ZBEKISTON RESPUBLIKASI TAShQI IShLAR VAZIRLIGI TAShKILIY TUZILMASIGA O‘ZGARTIShLAR KIRITISh TO‘G‘RISIDA

O‘zbekiston Respublikasi Prezidentining “O‘zbekiston Respublikasi Tashqi ishlar vazirligi faoliyatini takomillashtirish chora-tadbirlari to‘g‘risida” 2005-yil 16-fevraldagi PP-11s-sonli Qarorini ijro etish yuzasidan, shuningdek O‘zbekiston Respublikasi Tashqi ishlar vazirligining boshqaruv tuzilmasini takomillashtirish va ish samaradorligini oshirish maqsadida:
 1. O‘zbekiston Respublikasi Tashqi ishlar vazirligi tuzilmasiga vazirning O‘rta va Yaqin Sharq mamlakatlari bilan hamkorlikni rivojlantirish masalalari bo‘yicha o‘rinbosari lavozimi kiritilsin.
 2. O‘zbekiston Respublikasi Tashqi ishlar vazirligining markaziy apparati tuzilmasi ilovaga* muvofiq tasdiqlansin.
 3. “O‘zbekiston Respublikasi Prezidentining “O‘zbekiston Respublikasi Tashqi ishlar vazirligi faoliyatini takomillashtirish chora-tadbirlari to‘g‘risida” 2005-yil 16-fevraldagi PP-11s-sonli Qaroriga o‘zgartish va qo‘shimchalar kiritish to‘g‘risida” O‘zbekiston Respublikasi Prezidentining 2005-yil 29-sentabrdagi PQ-192-sonli Qarorining 1-ilovasi o‘z kuchini yo‘qotgan deb hisoblansin.
 4. Mazkur Qarorning ijrosini nazorat qilish O‘zbekiston Respublikasi Prezidentining Davlat maslahatchisi R. S. Shamsiyev zimmasiga yuklansin.